ΚΑΝΟΝΙΣΜΟΣ (ΕΚ) αριθ. 1512/96 ΤΗΣ ΕΠΙΤΡΟΠΗΣ της 29ης Ιουλίου 1996 για τροποποίηση του κανονισμού (ΕΚ) αριθ. 716/96 σχετικά με τη λήψη εκτάκτων μέτρων στήριξης για την αγορά βοείου κρέατος στο Ηνωμένο Βασίλειο Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1357/96 της Επιτροπής (2), και ιδίως το άρθρο 23, Εκτιμώντας: ότι, στον κανονισμό (ΕΚ) αριθ. 716/96 της Επιτροπής (3), όπως τροποποιήθηκε από τον κανονισμό (ΕΚ) αριθ. 835/96 (4), προβλέπονται έκτακτα μέτρα στήριξης για την αγορά βοείου κρέατος στο Ηνωμένο Βασίλειο, ιδίως χάρη στη δυνατότητα που παρέχεται στους παραγωγούς να πληρώνονται 1 Ecu ανά χιλιόγραμμο ζώντος βάρους για τα ζώα τα οποία σφάζονται στο πλαίσιο του προγράμματος που θεσπίζεται από τον εν λόγω κανονισμό και προβλέπεται επίσης και η δυνατότητα πληρωμής για βάρος σφαγίου 7 ότι η πείρα έδειξε ότι, ο συντελεστής 2 με τον οποίο πρέπει να πολλαπλασιάζεται το βάρος σφαγίου οδηγεί σε στρέβλωση σε ό,τι αφορά τις πληρωμές για αγελάδες σε σχέση με τις πλωρωμές για άλλα ζώα που υπάγονται σε αυτό το καθεστώς 7 ότι, γι' αυτό πρέπει να χρησιμοποιούνται διαφορετικοί συντελεστές 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 2 παράγραφος 1 του κανονισμού (ΕΚ) αριθ. 716/96 το τρίτο εδάφιο αντικαθίσταται από: «Εντούτοις, όταν είναι αναγκαίο να ζυγίζεται το εν λόγω ζώο μετά από τη σφαγή, ούτως ώστε να υπολογίζεται ποιό θα ήταν το αντίστοιχο ζων βάρος, το βάρος σφαγίου μετά από την αφαίμαξη και την αφαίρεση της δοράς, της κεφαλής, των ποδιών και των εντοσθίων, πρέπει να πολλαπλασιάζεται επί τον συντελεστή: - 2 για τις αγελάδες και - 1,70 για όλα τα άλλα ζώα.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται για τα ζώα που αγοράζονται από τη Δευτέρα που έπεται της ημέρας δημοσίευσης του κανονισμού. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Ιουλίου 1996.

[Source: multi_eurlex | Tokens: 2094]